സ്ത്രീവിരുദ്ധ മുസ്ലിംലീഗ് രാഷ്ട്രീയം ഹരിത എന്ന സ്ത്രീ കൂട്ടായ്മ മരവിപ്പിച്ച മുസ്ലിംലീഗിനെ രക്ഷിക്കാന് പടച്ചവന് പോലും പറ്റുമെന്ന് തോന്നുന്നില്ലെന്ന് ഹരീഷ് വാസുദേവന് എം.എസ്.എഫ് നേതാക്കള്ക്കെതിരെ പരാതി നല്കിയതിന് പിന്നാലെ ഹരിത സംസ്ഥാന കമ്മിറ്റി മരവിപ്പിച്ച മുസ്ലീം ലീഗ് നേതൃത്വത്തിനെതിരെ രൂക്ഷ വിമര്ശനവുമായി ഹരീഷ് വാസുദേവന്.ഹരിത എന്ന സ്ത്രീ കൂട്ടായ്മ മരവിപ്പിച്ച മുസ്ലിംലീഗിനെ രക്ഷിക്കാന് പടച്ചവന് പോലും പറ്റുമെന്ന് തോന്നുന്നില്ലെന്ന് അദ്ദേഹം ഫെയ്സ്ബുക്കില് കുറിച്ചു.പിന്തിരിപ്പന്മാര് എന്നു നാം കരുതുന്ന അഫ്ഗാന് പാര്ലമെന്റില് പോലും 25 ശതമാനത്തിലധികം സ്ത്രീ പ്രതിനിധികള് ഉണ്ടായിരുന്നെന്നും ഹരീഷ് കുറിച്ചു. ഫെയ്സ്ബുക്ക് കുറിപ്പ് സ്ത്രീവിരുദ്ധ മുസ്ലിംലീഗ് രാഷ്ട്രീയം. മുസ്ലിംലീഗിലും യൂത്ത്ലീഗിലും ഒക്കെ സുഹൃത്തുക്കളുണ്ട്. കോഴിക്കോട് പഠിച്ച കാലം മുതലുള്ളവര്. നേതൃത്വത്തിലോ പ്രവര്ത്തനത്തിലോ ഒരു സ്ത്രീയെ പോലും കാണാറില്ല, കേരളാ കോണ്ഗ്രസ് പാര്ട്ടികളെ പോലെ ആണുങ്ങളുടെ കൂട്ടം എന്നേ തോന്നിയിട്ടുള്ളൂ. ഇവരുടെയൊക്കെ ജീവിതങ്ങളിലും വീടുകളിലും ഒക്കെ സ്ത്രീകള് പുരുഷന് കീഴെയോ താഴെയോ ഒതുങ്ങിയാണ് എന്നതില് അവര്ക്കൊരു തെറ്റും തോന്നാറില്ല. ആണ്കുട്ടി എന്ന് നേതാവിനേപ്പറ്റി മുദ്രാവാക്യം വിളിക്കുന്ന കൂട്ടരാണ്. തെരഞ്ഞെടുപ്പ് കാലത്ത് അവരുടെ പരിപാടിയില് പോയി അത്ഭുതപ്പെട്ടിട്ടുണ്ട്. കാണാന് ഇരിക്കുന്ന ഓഡിയന്സില് സ്ത്രീകളെ പ്രത്യേകം മറകെട്ടി തിരിച്ചാണ് ഇരുത്തുക. ചിലപ്പോള് ദൂരെ വല്ല കെട്ടിടത്തിനു മുകളിലോ വീടിനു മുകളിലോ ഒക്കെ സീറ്റിട്ട് ആണ് സ്ത്രീകളെ ഇരുത്തുക.. ഇവരൊക്കെ ഏത് നൂറ്റാണ്ടിലാണ് എന്നു വണ്ടറടിക്കും, പിന്നെപ്പിന്നെ ആ കാഴ്ച ശീലമായി. ഞാന് ലോകോളേജില് പഠിക്കുന്ന കാലത്താണ് ആദ്യമായി, MSF നു വനിതാ വിഭാഗം തുടങ്ങി കണ്ടതും, അവരൊക്കെ തേഞ്ഞിപ്പലത്തെ സംസ്ഥാന സമ്മേളനത്തില് ആക്ടീവായി പങ്കെടുക്കുന്നത് കണ്ടതും.. രാത്രി നമസ്കാരത്തിന് പ്രത്യേക സംവിധാനം, മതപരമായ എല്ലാ നിയമങ്ങളും പാലിച്ചൊക്കെ ആണ് അതും. മറ്റു വല്ല പാര്ട്ടിയിലും ആണെങ്കില്, ആ സ്ത്രീ പങ്കാളിത്തം ആഘോഷിക്കും.. ചരിത്ര നേട്ടമാക്കും.. മുസ്ലിംലീഗില് പക്ഷെ, വലിയ വിവാദമായി. ചില പിന്തിരിപ്പന്മാര് വാളെടുത്തു. സ്ത്രീകള് പൊതുപരിപാടിയില് പുരുഷന്മാരോട് ഒപ്പം രാത്രി പങ്കെടുക്കുകയോ !! പടച്ചോനെ !! വ്യഭിചാരമായോ മതവിരുദ്ധമായോ മാത്രമേ ചിലര്ക്കിത് കാണാനാകൂ എന്നതാണ് അവരുടെ പ്രശ്നം. സ്ത്രീ എന്നാല് സെക്സിനോ വീട്ടുപണിക്കോ രണ്ടിനും കൂടിയോ ഉള്ള ഒരു ആളുകളാണ് എന്ന ചിന്തയല്ലേ, ഏറിയോ കുറഞ്ഞോ ഇത്തരം ആണധികാര രാഷ്ട്രീയ പാര്ട്ടികളുടെ ചിന്ത??? അവരുടെ പരിപാടികളും സ്ത്രീകളോടുള്ള നിലപാടും കാണുമ്ബോള് അങ്ങനെ തോന്നിപ്പോകും. ഒരു വനിതാ നേതാവിന് സീറ്റ് കൊടുത്ത് മത്സരിപ്പിക്കുന്നത് വരെയൊക്കെ ലീഗ് വളര്ന്നത് വലിയ നേട്ടമായിട്ടു കണ്ട് സന്തോഷിച്ചവനാണ് ഞാന്. മുസ്ലിം സമുദായത്തിന്റെ ഉന്നമനത്തിനായി ആദ്യം വേണ്ടത് സ്ത്രീകള്ക്ക് നല്ല വിദ്യാഭ്യാസവും സ്വാതന്ത്ര്യവും തുല്യതയും ആണെന്ന് ലീഗിനും ലീഗിന്റെ വോട്ടര്മാര്ക്കും മനസ്സിലാകാന് ഇനിയും എത്ര പതിറ്റാണ്ട് കഴിയേണ്ടി വരും?? ഹരിത എന്ന MSF ലെ വനിതാ വിഭാഗം ഒരു പുരുഷ നേതാവിനെതിരെ ലൈംഗികാതിക്രമ പരാതി വനിതാ കമ്മീഷന് കൊടുത്തപ്പോള്, വനിതാ വിഭാഗം തന്നെ മരവിപ്പിച്ചു എന്ന് വാര്ത്ത കാണുന്നു. സ്ത്രീപ്രാതിനിധ്യം കൂട്ടേണ്ട പാര്ട്ടി സ്ത്രീവിഭാഗം മരവിപ്പിച്ചു എന്ന് !! സ്ത്രീവിരുദ്ധരായ പൗരോഹിത്യം വ്യാഖ്യാനിക്കുന്ന മതത്തിന്റെ യുക്തിയില് മാത്രം ജീവിക്കുന്ന മനുഷ്യര്ക്ക് മുസ്ലിംലീഗ് എന്ന പാര്ട്ടി ചെയ്തതില് വലിയ തെറ്റു തോന്നില്ല. എന്നാല് വിദ്യാഭ്യാസം നേടി പുരുഷന് ഒപ്പമോ മുകളിലോ ജീവിതവിജയം നേടുന്ന പുതുതലമുറ മുസ്ലിം സ്ത്രീകള്ക്ക് മുന്നിലും, അവരെ പിന്തുണയ്ക്കുന്ന പൊതുസമൂഹത്തിനു മുന്നിലും ആ പാര്ട്ടി അപഹാസ്യമാകും.. ജെണ്ടര് രാഷ്ട്രീയം മനസ്സിലാക്കുന്നതില് എല്ലാ രാഷ്ട്രീയ പാര്ട്ടികള്ക്കും കുറ്റവും കുറവുമുണ്ട്. ഗൗരിയമ്മയെ സംസ്ഥാന സെക്രട്ടറിയോ മുഖ്യമന്ത്രിയോ ആക്കാത്ത CPIM നെ ഓഡിറ്റ് ചെയ്ത ഇടതുപക്ഷ അണികളേക്കൊണ്ട് കയ്യടിപ്പിക്കാന്, ആര്യ രാജേന്ദ്രന്മാരെ അധികാരമേല്പ്പിക്കുന്നു അവര്. എത്ര പാര്ട്ടികള് സ്ത്രീകള്ക്ക് പാര്ട്ടിയില് അര്ഹമായ അംഗീകാരം നല്കുന്നുണ്ട്? ജെണ്ടര് സെന്സിറ്റീവിറ്റിയില് ഏറ്റവും പിന്നിലായ പാര്ട്ടികളില് ഒന്നായി മുസ്ലിംലീഗ് മാറുന്നത് അവരുടെ നേതാക്കളെയും അണികളെയും നാണിപ്പിക്കേണ്ടതല്ലേ? സ്ത്രീകളും തുല്യ പങ്കാളിത്തത്തോടെ പാര്ട്ടി നേതൃത്വങ്ങളില് ഉണ്ടാകണം. എന്ത് മെസേജാണ് ലീഗിലെ ഈ വിഷയം സ്ത്രീകള്ക്ക് നല്കുന്നത്? ഈ വിഷയത്തില് ആരോഗ്യകരമായ ഒരു ഉള്പ്പാര്ട്ടി ചര്ച്ച അവര്ക്കുള്ളില് തുടങ്ങേണ്ടതല്ലേ? ഈ ചോദ്യം മുസ്ലിംലീഗിലെ സുഹൃത്തുക്കള് കണ്ണാടിയില് നോക്കി അവനവനോടും, വെച്ചു വിളമ്ബി തരുന്ന വീട്ടിലെ സ്ത്രീകളോടും ചോദിക്കുന്നത് നന്നാകും. പിന്തിരിപ്പന്മാര് എന്നു നാം കരുതുന്ന അഫ്ഗാന് പാര്ലമെന്റില് പോലും 25 ലധികം സ്ത്രീ പ്രതിനിധികള് ഉണ്ടായിരുന്നു. നമ്മുടെ നാട്ടിലോ? കാലത്തിന്റെ ചുവരെഴുത്തുകള് വായിക്കാത്ത എല്ലാ പ്രസ്ഥാനങ്ങളും തകര്ന്നിട്ടേയുള്ളൂ. മേല്പ്പറഞ്ഞ സ്വയം ഓഡിറ്റിന് തയ്യാറാകുന്നില്ലെങ്കില് ഹരിത എന്ന സ്ത്രീ കൂട്ടായ്മ മരവിപ്പിച്ച മുസ്ലിംലീഗിനെ രക്ഷിക്കാന് പടച്ചവന് പോലും പറ്റുമെന്ന് തോന്നുന്നില്ല. അഡ്വ.ഹരീഷ് വാസുദേവന്.